Mario Camora a scris istorie în tricoul lui CFR Cluj! Borna impresionantă atinsă de fundașul stânga
Mario Camora (37 de ani) a atins o bornă extraordinară în cariera sa, bifând 500 de meciuri în tricoul CFR Cluj.
Fundașul portughez, care a devenit un simbol al echipei clujene, a scris istorie la Gruia, fiind cel mai longeviv jucător din istoria clubului.
De-a lungul celor 13 sezoane petrecute la CFR Cluj, Camora a acumulat 43.900 de minute pe teren, a marcat 14 goluri și a oferit 38 de pase decisive, contribuind semnificativ la numeroasele trofee obținute de echipă.
Palmaresul portughezului cu cetățenie română include șase titluri de campion al României, o Cupă a României și două Supercupe ale României.
"13 ani, 13 sezoane și nenumărate momente importante petrecute împreună. Cu o dăruire exemplară și o pasiune debordantă pentru fotbal, Mario Camora a devenit un simbol al echipei noastre. Suntem mândri și recunoscători că a ales ca Gruia să-i fie "acasă" și îi mulțumim pentru tot ce a făcut pentru CFR Cluj. Mult succes în continuare alături de noi, Căpitane!", au transmis cei de la CFR Cluj.
Realizările lui Mario Camora la CFR Cluj
- 500 de apariții în toate competițiile
- 14 goluri marcate
- 38 de pase decisive
- 6 titluri de campion al României
- 1 Cupă a României
- 2 Supercupe ale României
Mario Camora a fost un pilonii de bază în defensiva lui CFR Cluj de-a lungul anilor.
Calităților sale tehnice, poziționarea impecabilă pe teren și spiritul de sacrificiu i-au adus lui Camora și convocarea la naționala României, unde a adunat zece meciuri.
Urmăriți SPORT.RO și pe Google News